ai4bharat/Pralekha huggingface dataset:
بجلی کی وزارت
پاور گرڈ کا ٹیکس کے بعد مجموعی منافع 12000 کروڑ روپئے کے پار
بورڈ نے بونس شیئروں اور حتمی منافع کی سفارش کی
بجلی کی وزارت کے تحت آنے والی پاور گرڈ کارپوریشن آف انڈیا لمیٹیڈ  ، ایک مہارتن سی پی ایس یو نے نے 31 مارچ 2021 کو ختم ہوئے مالی سال میں 40824 کروڑ روپے کی کل مجموعی آمدنی اور 12036 کروڑ روپے کا ٹیکس کے بعد منافع حاصل کیا ہے۔ مالی سال 20-2019کے مقابلہ ان دونوں میں بالترتیب چھ اور نو فیصد کا اضافہ درج کیا گیا ہے۔ اسٹینڈ الون بنیاد پر ، کمپنی نے پچھلے مالی سال کے مقابلے بالترتیب چھ اور 10 فیصد کا اضافہ درج کرتے ہوئے 40527 کروڑ روپئے کی کل آمدنی اور 11936 کروڑ روپئے کا ٹیکس کے بعد منافع  حاصل کیا۔
چوتھی سہ ماہی  کے لئے کمپنی کی مجموعی بنیاد پر کل آمدنی اور ٹیکس کے بعد منافع بالترتیب 10816 کروڑ روپئے اور 3526 کروڑ روپئے ہے ، جبکہ اسٹینڈ الون بنیاد پر کل آمدنی اور ٹیکس کے بعد منافع بالترتیب 10705 کروڑ روپئے اور 3516 کروڑ ورپئے ہے۔
مالی سال 21-2021کے دوران ، کمپنی نے مجموعی بنیاد پر 11284 کروڑ روپئے کا سرمایہ جاتی خرچ کیا اور 21467 کروڑ روپئے  کے اثاثوں کا منافع حاصل کیا۔مجموعی بنیاد پر پاور گرڈ کی مجموعی غیرمنقولہ جائیداد 31 مارچ 2021 کو 214498 کروڑ روپئے تھی جبکہ 31 مارچ 2020 کو یہ 227543 کروڑ روپئے تھی۔
جدید ترین رکھ رکھاؤ تکنیکوں ، آٹومیشن اور ڈیجی ٹائزیشن کے استعمال کے ساتھ ، پاور گرڈ نے مالی سال 21-2021 کے لئے ٹرانسمیشن سسٹم کی 99.76 فیصد کی دستیابی برقراررکھی ہے۔
پہلی بار ، پاورگرڈ بورڈ نے اپنے شیئر ہولڈروں کو 3: 1 کے تناسب میں بونس شیئروں کے شکل میں کمپنی کے کامن شیئر جاری کرنے کی سفارش کی ہے۔
کمپنی نے کل 90 فی صد  کے پہلے اور دوسرے عبوری منافع کے علاوہ 30 فیصد  کا حتمی منافع تجویز کیا ہے۔ مالی سال 21-2020 کے لئے پہلے ہی ادائیگی کردی گئی ہے۔ اس طرح سال کے لئے کل منافع پچھلے سال کے لئے دیئے گئے دس روپئے فی شیئر کے مقابلے میں 12 روپئے فی شیئر ہے۔
مالی سال 21-2021 میں چالو کئے گئے اہم ٹرانسمیشن ایلیمنٹز ± 800 کے وی رائے گڑھ - پوگلور ایچ وی ڈی سی نظام کا بائیپول -I شامل ہے ، جو جنوبی علاقہ اور مغربی علاقہ کے بیچ کل بین علاقائی بجلی ٹرانسفرصلاحیت کو 3000 میگاواٹ تک بڑھاتا ہے۔ ساتھ ہی اس میں جدید ترین وی ایس سی ٹکنالوجی پر مبنی ± 320 کے وی مونوپال - 2  کی پوگلور - تریشور  ایچ وی ڈی سی نظام شامل ہے۔
پاورگرڈ نے مالی سال 21-2020 میں جے پی پاورگرڈ لمیٹڈ میں باقی  حصہ داری حاصل کرلی اور بھارتی حکومت نے سری نگر- لیہ ٹرانسمیشن نظام کی املاک پاور گرڈ کو منتقل کردیں۔
پاور گرڈ سبھی پانچ ٹی بی سی بی  پروجیکٹوں کے لئے بولی لگانے میں کامیاب رہا جن میں مالی سال 21-2020 میں کل سالانہ بنیاد پر 515.84 کروڑ روپئے کا لیولائزڈ ٹیرف لگا۔
پاور گرڈ کی 100 فیصد ملکیت والی معاون کمپنی سنٹرل ٹرانسمیشن یوٹیلٹی آٖ ف انڈیا لمیٹیڈ کو یکم اپریل 2021 سے سی ٹی یو کے طور پر نامزد کیا گیا ہے۔ اس معاون کمپنی کو بعد میں سرکاری ملکیت والی ایک الگ کمپنی بنا دیا جائے گا۔
مالی سال 2021 کے اواخر میں پاور گرڈ اور اس کی معاون کمپنیوں کا کل ٹرانسمیشن اثاثہ بالترتیب 4 فیصد اور 7 فیصد کا سالانہ اضافہ درج کرتے ہوئے 169829 سی کے ایم ٹرانسمیشن لائن اور 437223 ایم وی اے ٹرانسفارمیشن صلاحیت تھی۔
بجلی کی وزارت
پوسوکو نے پاور پی ایس یو کے 300 ملازمین کی ٹیکہ کاری کرائی
نئی دہلی، 11/مئی2021 ۔ توانائی کی وزارت کے تحت آنے والے سرکاری شعبہ کے مرکزی ادارے انڈین گرڈ آپریٹر پوسوکو نے آج کووڈ-19 ٹیکہ کاری مہم کا اہتمام کیا، جس میں توانائی کی وزارت کے تحت آنے والے مختلف سی پی ایس ای میں کام کررہے 300 ملازمین کی ٹیکہ کاری کی گئی۔
پاور سسٹم آپریشن کارپوریشن نے 18 سے 44 سال کی عمر کے لوگوں کے لئے اپولو ہاسپیٹل دہلی کے ساتھ اشتراک سے اس مہم کا اہتمام کیا تھا۔ ملازمین کو کووی شیلڈ کی پہلی خوراک کا ٹیکہ لگایا گیا۔
اس مہم میں پوسوکو، پی جی سی آئی ایل، ای ای ایس ایل، این ایچ پی سی، این ٹی پی سی، سی ای اے، سی ای آر سی، ایم او پی سمیت توانائی کے شعبہ کے سی پی ایس ای / اداروں کے ملازمین کے ساتھ ساتھ ان کے اہل خانہ کی ٹیکہ کاری کی گئی۔ اس مہم کی جگہ کٹوریا سرائے، نئی دہلی واقع نیشنل لوڈ ڈسپیچ سینٹر  کا دفتر تھا۔
اس مہم کا اہتمام توانائی، جدید و قابل تجدید توانائی کی وزارت میں وزیر مملکت  اور فروغ ہنرمندی و صنعت کاری کی وزارت میں وزیر مملکت جناب آر کے سنگھ اور سکریٹری  جناب آلوک کمار کی ہدایت پر کیا گیا تھا۔
اس موقع پر پوسوکو کے سی ایم ڈی جناب کے وی ایس بابا نے کہا کہ کووڈ-19 کی روک تھام سے متعلق سبھی تدابیر کو اختیار کرنے میں پوسوکو ہمیشہ پیش پیش رہی ہے اور حکومت کی ٹیکہ کاری مہم کو آگے بڑھاتے ہوئے اس ٹیکہ کاری کیمپ کا انعقاد کیا گیا ہے، تاکہ توانائی کے شعبے سے وابستہ سبھی ملازمین محفوظ رہیں اور ملک کو کسی رخنہ اندازی کے بغیر بجلی سپلائی کرنے کے لئے تیار رہیں۔
اس مہم کے دوران سماجی فاصلہ، ہاتھوں کی صفائی ستھرائی وغیرہ سبھی حفاظتی پروٹوکول پر عمل کیا گیا۔ ہر قدم پر مناسب پوسٹروں کی نمائش کی گئی جن پر سبھی طریقہ کار اور احتیاط کا ذکر کیا گیا تھا۔
پوسوکو توانائی کی وزارت کے تحت آنے والا اور بھارت سرکار کی مکمل ملکیت والا ادارہ ہے۔ یہ قابل اعتماد، ہنرمندانہ اور محفوظ طریقے سے گرڈ کا مربوط آپریشن یقینی بنانے کے لئے ذمے دار ہے۔ اس میں پانچ ریجنل لوڈ ڈسپیچ سینٹر  اور نیشنل لوک ڈسپیچ سینٹر  آتے ہیں۔
وزارت دفاع
ہندوستانی فضائیہ کا Mi-17 V5 ہیلی کاپٹر حادثے کا شکار
نئی دہلی، 27 فروری ، ہندوستانی فضائیہ کا Mi-17 V5 27 فروری 2019 کو سری نگر ہوائی اڈے سے صبح 10:00 بجے معمول کے مشن پر روانہ ہوا تھا۔یہ ہیلی کاپٹر صبح10:10 منٹ پر جموں وکشمیر میں بڈگام کے قریب حادثے کا شکار ہوگیا۔ ہیلی کاپٹر پر سوار تمام 6 فضائی عملہ شدید طور پر زخمی ہوئے۔ حادثے کی جانچ کے لئے ایک کورٹ آف انکوائری کا حکم دیا گیا ہے۔
۔۔۔۔۔۔۔۔۔۔۔
م ن۔ ش س ۔ رض
U- 1272
(Visitor Counter : 55
دیہی ترقیات کی وزارت
ایک ضلع ایک پروڈکٹ’او ڈی او پی وال‘ کا آغاز
بھارتی دستکاری کی انفرادیت کو دنیا کے سامنےلانے کے وزیراعظم جناب نریندر مودی کے نظریہ کو پورا کرنے کی سمت میں ایک اور قدم: جناب چرن جیت سنگھ
ایک ضلع ایک پروڈکٹ  اور دین دیال انتودیہ یوجنا- قومی دیہی روزی روٹی مشن  نے کل یہاں مشترکہ طور پر ’او ڈی او پی وال‘ کا آغاز کیا۔ او ڈی او پی وال کا آغاز کرتے ہوئے دیہی ترقی کی وزارت کے دیہی ذریعہ معاش محکمے کے ایڈیشنل سکریٹری جناب چرنجیت سنگھ نے کہا کہ اس طرح کا اشتراک، دنیاکے سامنے بھارتی دستکاری کی انفرادیت کا مظاہرہ کرنے کے وزیراعظم جناب نریندر مودی کے وژن کو بروئے کار لانے کی سمت میں ایک اور قدم ہے۔
ایک ضلع ایک پروڈکٹ  پروگرام، کامرس و صنعت کی وزارت کے صنعت اور داخلی تجارت کے فروغ کے محکمے  کے تحت ایک پہل ہے، جس کا مقصد، ملک کے سبھی اضلاع میں متوازن علاقائی ترقی کو فروغ دے کر ملک اور اس کے عوام کو خودمختار بنانے کے وزیراعظم کے وژن کو ظاہر کرنا ہے۔ اس پروگرام کے تحت ہر ایک ضلع سے ایک منفرد پروڈکٹ کا انتخاب کرکے، اس کی برانڈنگ اور فروغ دیا جاتا ہے، جس سے ملک بھر میں مصنوعات کی متنوع رینج کی نمائش ہوتی ہے۔ اس پروگرام میں ہینڈ لوم اور دستکاری سمیت مختلف شعبوں کا احاطہ کیا جاتا ہے۔
پروگرام کا آغاز کئے جانے کے موقع پر دیہی ترقی کے وزارت کے دیگر عہدیداران کے ساتھ وازارت کے دیہی ذریعہ معاش محکمے کی جوائنٹ سکریٹری محترمہ اسمرتی شرن، جوائنٹ سکریٹری محترمہ سواتی شرما، دیہی ذریعہ معاش محکمے کے ڈائریکٹر جناب رگھویندر پرتاپ سنگھ، محکمے کے کی ڈپٹی سکریٹری محترمہ نویدیتا پرساد، محکمے کے ڈپٹی ڈائریکٹر جناب رمن وادھوا اور وزارت کامرس و انڈسٹری کے ڈی پی آئی آئی ٹی کی ڈائریکٹر محترمہ سپریہ دیوستھلی کے ساتھ وزارت کے دیگر عہدیداران نے موجود تھے۔
اس تعاون کے تحت تمام اضلاع سے مصنوعات کی نشاندہی کی جارہی ہے تاکہ ان کی انفرادی خصوصیات اور ثقافتی اہمیت کو فروغ دیا جاسکے۔ اس میں مختلف دستکاری ، ہینڈلوم اور زرعی مصنوعات شامل ہیں جو ان کے علاقائی شناخت سے منسلک ہیں۔ اس تعاون کا مقصد صارفین کو امپوریا کی لے جانا، فروخت میں اضافہ کرنا اور ایس اے آر اے ایس  مصنوعات کی نمائش کو مزیدس بڑھانا ہے تاکہ دیہی ایس ایچ جی خواتین کی دیسی دستکاریوں اور کاریگروں کو فروغ دیا جاسکے۔
الیکٹرانکس اور اطلاعات تکنالوجی کی وزارت
مائی جی او ای ثقافت کی وزارت کے ساتھ مل کر، کل ’یووا پرتیبھا - پینٹنگ ٹیلنٹ ہنٹ‘ کا آغاز کرے گی
مختلف پینٹنگ شیلیوں میں نئے فن ٹیلنٹ کی شناخت اور پہچان کر کے قومی سطح پر ہندوستان کے بھرپور ورثے اور ثقافت کو فروغ دینے کے مقصد کے ساتھ مائی جی او ای ، وزارت ثقافت کے ساتھ مل کر جمعرات 11 مئی 2023 کو آزادی کا امرت مہوتسو کے زیراہتمام 'یووا پرتیبھا - پینٹنگ ٹیلنٹ ہنٹ' کا آغاز کر رہا ہے۔
پینٹنگ ٹیلنٹ ہنٹ ملک بھر کے شہریوں کے لیے ایک بہترین موقع ہے کہ وہ اپنی فنکارانہ صلاحیتوں اور مہارتوں کو قومی شناخت حاصل کرنے کے لیے پیش کریں۔ اگر کوئی یہ سوچتا ہے کہ وہ نئے ہندوستان کا ابھرتا ہوا آرٹسٹ، پینٹر، چھوٹے پینٹر یا تصویر بنانے والا بننا چاہتا ہے، تو وہ ’یووا پرتیبھا - پینٹنگ ٹیلنٹ ہنٹ‘ میں حصہ لے سکتا ہے اور مختلف موضوعات پر اپنی تخلیقی صلاحیتوں اور دستکاری کا مظاہرہ کرسکتا ہے۔ :
- وراثت اور ثقافت
- بہادری اور حب الوطنی
- عوامی ہیروز اور قائدین
- فطرت اور ماحولیات
مقابلہ میں حصہ لینے کا طریقہ: https://innovateindia.mygov.in/ پر لاگ ان کریں۔ مقابلہ تمام شہریوں کے لیے کھلا ہے۔ تمام اندراجات کو MyGov پورٹل پر جمع کرانا ضروری ہے۔ کسی دوسرے ذریعے سے جمع کرائے گئے اندراجات کو جانچ کے لیے غور نہیں کیا جائے گا۔ پینٹنگ کا سائز 2 فٹ بائی 1.5 فٹ  سے کم نہیں ہونا چاہیے۔ پینٹنگز کو درج ذیل میڈیم سے بنایا جانا چاہیے: پانی، تیل اور ایکریلک رنگ۔
ٹاپ 3 جیتنے والوں کا اعلان نئی دہلی میں فنالے  میں کیا جائے گا۔
مقابلے کے لیے ابتدائی درخواست ڈیڑھ ماہ کی مدت کے لیے کھلی رہے گی۔
ایوارڈز اور اعترافات:
پہلا فاتح: 1,00,000 روپے+ ٹرافی + سرٹیفکیٹ
دوسرا فاتح: 75,000روپے+ ٹرافی + سرٹیفکیٹ
تیسرا فاتح: 50,000روپے + ٹرافی + سرٹیفکیٹ
مقابلہ میں حصہ لینے والے مزید 17 افراد کو فنالے میں 10,000روپے کا نقد انعام دیا جائے گا۔
مینٹرشپ : سرفہرست تین فاتحین کو ایک ماہ کی مدت کے لیے سرپرستی وظیفہ  کے ساتھ رہنمائی دی جائے گی۔
مائی جی او وی شہریوں کو مقابلہ میں حصہ لینے اور قومی سطح پر پہچان حاصل کرنے کے لئے مدعو کر رہا ہے۔
مزید تفصیلات کے لیے https://innovateindia.mygov.in/painting-challenge/ پر کلک کریں۔
وزیراعظم کا دفتر
وزیراعظم نے نیہا ٹھاکر کو لڑکیوں کے ڈِنگھی – آئی ایل سی اے 4 مقابلے میں چاندی کا تمغہ جیتنے پر مبارک باد دی
وزیراعظم جناب نریندر مودی نے ایشیائی کھیلوں میں لڑکیوں کے ڈِنگھی – آئی ایل سی اے 4 مقابلے میں چاندی کا تمغہ جیتنے پر نیہا ٹھاکر کو مبارک باد دی ہے۔
وزیراعظم نے ایکس پر ایک پوسٹ میں کہا ہے کہ :
‘‘لگن اور مسلسل محنت کی ایک تابناک مثال !
نیہا ٹھاکر نے لڑکیوں کے ڈِنگھی – آئی ایل سی اے 4 مقابلے میں چاندی کا تمغہ حاصل کیا ہے۔
ان کی یہ بے مثال کارکردگی ، ان کی صلاحیت اور سخت محنت کا ثبوت ہے ۔ ان کو مبارک باد اور ان کی مستقبل کی کوششوں کے لئے نیک خواہشات۔ ’’
۔۔۔۔۔۔۔۔۔۔۔۔۔۔۔۔۔۔۔۔۔۔

U-9990
(
نوجوانوں کے امور اور کھیل کود کی وزارت
پرو کبڈی لیگ ٹیم کے اسکاؤٹس نے کھیلو انڈیا یوتھ گیمز میں دھوم مچا دی
کھیلو انڈیا یوتھ گیمز میں 4500 سے زیادہ ایتھلیٹس یہاں پنچکولہ میں ہیں، جو سونےکے تمغوں اور شان کے لیے جدوجہد کر رہے ہیں۔ کبڈی کے کھلاڑیوں کے لیے، اگرچہ، بہت کچھ داؤ پر لگا ہوا ہے۔
کم از کم ان میں سے کچھ ممکنہ طور پر منافع بخش سودوں پر دستخط کرنے کی توقع کر رہے ہیں جو انہیں راتوں رات کروڑ پتی بنا سکتے ہیں۔
پرو کبڈی لیگ کی تقریباً چھ ٹیموں نے اپنے ٹیلنٹ اسکاؤٹس کو یہاں بھیجا ہے، اس امید میں کہ وہ ایسےنا تراشیدہ جواہرات تلاش کریں گے جو آخرکار لیگ میں اپنی قسمت بدل سکتے ہیں۔
پٹنہ پائریٹس کے ڈپٹی کوچ ایم وی سندرم نے، جو یہاں اپنی ٹیم منیجر اور اسکاؤٹ کے ساتھ موجود ہیں، کہا ’’ہم میں سے کچھ کھیلو انڈیا یونیورسٹی گیمز کے لیے بھی گئے تھے۔ لیکن یہ گیمز انڈر 18 کھلاڑیوں کے لیے ہیں جس کا مطلب ہے کہ ہم نیلامی کے رگمارول سے گزرے بغیر انہیں سائن اپ کر سکتے ہیں‘‘ ۔
چونکہ سینئر نیشنلز میں حصہ لینے والے تمام کھلاڑی براہ راست نیلامی کے پول میں جاتے ہیں، اس لیے ٹیموں کے پاس سات نئے نوجوان کھلاڑیوں کی جگہیں بھرنے کا مشکل کام رہ جاتا ہے۔ ان میں سے اکثر ان نوجوانوں کو دو سال کی مدت کے لیے سائن کرنے اور انہیں چیمپئن بنانے کو ترجیح دیتے ہیں۔
معلوم ہوا ہے کہ کئی کھلاڑی پہلے ہی نظروں میں ہیں اور جلد ہی انہیں ٹرائلز کے لیے مدعو کیا جائے گا۔ کے ئی وائی جی کھلاڑیوں کو عام طور پر مرکزی ٹیم کے ساتھ تربیت کے لیے جذب کیا جاتا ہے تاکہ وہ کام سیکھ سکیں۔
تمل تھالائیواس کے ہیڈ کوچ ادے کمار نے انکشاف کیا ’’ہم نے تقریباً تمام میچ دیکھے ہیں۔ کھلاڑی کافی اچھے ہیں، بڑی مہارت اور جسم کے ساتھ‘‘ ۔
کھلاڑیوں کو آئندہ پی کے ایل سیزن میں شاید وقفہ نہ ملے لیکن وہ اب بھی بہت پرجوش ہیں۔ ان میں سے ہر ایک چند لاکھ روپے کما کر زیادہ امیر ہو سکتا ہے، جو ان کی زندگیوں کو ہمیشہ کے لیے بدلنے کے لیے کافی ہے، کیونکہ ان میں سے کئی ایک مشکل مالی پس منظر سے ہیں۔
یو-مبمبا اور آرمی گرین کے کوچ انیل کیپرانا بھی اس سے متاثر ہوئے جو انہوں نے دیکھا اور تسلیم کیا کہ اس چھوٹی عمر میں کھلاڑیوں کو چننا دونوں کے لیے جیت کی صورتحال ہے۔
انہوں نےیہ کہتے ہوئے کہ آرمی ٹیم کے لیے منتخب ہونے والے کھلاڑیوں کو مالی استحکام ملے گا اور اپنے کیریئر کی ترقی پر توجہ مرکوز کرنے کا موقع بھی ملے گا، مزید کہا ’’ہو سکتا ہے ہم یہاں جونیئر لڑکوں کو دیکھ رہے ہوں۔ لیکن دیکھنے میں کچھ واقعی اچھا ٹیلنٹ موجود ہے‘‘۔
انہوں نے مزید کہا کہ ’’جب وہ زیادہ کھیلیں گے تو ان میں بہتری آئے گی اور وہ اچھی رقم بھی کما سکتے ہیں‘‘۔
وزارت دفاع
بھارت – امریکہ مشترکہ تربیتی مشق’’ یُدّھ ابھیاس-2022‘‘ کا اتراکھنڈ میں انعقاد کیا جائے گا
بھارت اور امریکہ کے درمیان 18ویں مشترکہ تربیتی مشق-’’یُدّھ ابھیاس-22‘‘ کو اس ماہ اتراکھنڈ میں منعقد کرنے کا پروگرام ہے۔ یدھ ابھیاس مشق ہرسال بھارت اور امریکہ کے درمیان منعقد کی جاتی ہے۔ اس مشق کا مقصد، دونوں ملکوں کی فوجوں کے درمیان ایک دوسرے کے بہترین طور طریقوں،حکمت عملی ، تکنیکوں اور طریق کار کا تبادلہ کرنا ہے۔ گذشتہ مرتبہ یہ مشق اکتوبر 2021 میں امریکہ میں الاسکا کے مقام پر منعقد ہوئی تھی۔
اس مشق میں امریکی فوج کے گیارہویں ایئر بورن ڈویژن کی دوسری بریگیڈ کے فوجی،اور بھارتی فوج سے آسام ریجیمنٹ کے فوجی اہلکار حصہ لیں گے۔ تربیتی پروگرام کے دوران اقوام متحدہ کے منشور کے باب VII کے تحت جنگ کے ایک مربوط گروپ کی تعیناتی پر توجہ مرکوز کی جائے گی۔ اس مجوزہ پروگرام میں قیام امن اور امن کے نفاذ سے متعلق سبھی کارروائیاں شامل ہوں گی۔دونوں ملکوں کے فوجی، یکساں اور مشترکہ مقاصد کی حصولیابی کی غرض سے مل کر کام کریں گے ۔اس مشترکہ فوجی مشق کے تحت ، انسانی ہمدردی کی بنیاد پر امداد اور آفات کے دوران راحت فراہم کرنے سے متعلق کارروائیوں پر بھی توجہ مرکو کی جائے گی ۔ دونوں ملکوں کے فوجی کسی بھی قسم کی قدرتی آفت اور تباہی کی صورت میں تیزی سے اور مربوط طورپر امدادی کوششوں کا آغاز کرنے کی بھی مشق کریں گے۔
دونوں فوجوں کی پیشہ ورانہ مہارتوں اور تجربات سے پوری طرح مستفید ہونے کے مقصد سے ، بہت احتیاط سے منتخب کئے گئے موضوعات کے بارے میں ایک کمان پوسٹ مشق اور ایکسپرٹ اکیڈمک تبادلہ خیال اور غوروخوض  سے متعلق پروگراموں کا بھی انعقاد کیا جائے گا۔
اس زمینی مشق میں مربوط جنگی گروپوں کا استحکام ، کمک کے طورپر آنے والی نفری اور اس کی قوت کا ادراک،نگرانی کرنے والے گریڈس کا قیام اور ان کا کام کاج ، عملی لاجسٹکس اور ان کی افادیت ، پہاڑی علاقوں میں فن حرب کی مہارتیں ، مجروحین کا میدان جنگ سے انخلا اور جنگی طبی امداد ، ناسازگار موسمی حالات اور موسمیاتی اور جغرافیائی صورتحال میں جنگی طبی امداد جیسے عنصر شامل ہیں۔
اس فوجی مشق سے دونوں فوجوں کو معلومات کے تبادلے کے ذریعہ اپنے وسیع تجربات اور مہارتوں سے ایک دوسرے کو واقف کرانے اور اپنی تکنیکی صلاحیتوں میں اضافہ کرنے کی سہولت فراہم ہوگی۔
صدر جمہوریہ کا سکریٹریٹ
صدر جمہوریہ ہند کا، 10 سے 14 فروری تک مہاراشٹرا اور تلنگانہ کا دورہ
صدر جمہوریہ ہند جناب رام ناتھ کووند 10 سے 14 فروری 2022 تک مہاراشٹر اور تلنگانہ کا دورہ کریں گے۔
مورخہ 11 فروری 2022 کو صدر جمہوریہ، راج بھون ممبئی میں نئے دربار ہال کا افتتاح کریں گے۔
مورخہ12 فروری 2022 کو، صدر جمہوریہ، مہاراشٹر کے رتناگیری ضلع کے امبادوے گاؤں میں ڈاکٹر بابا صاحب امبیڈکر کی یادگار کا دورہ کریں گے۔
مورخہ 13 فروری 2022 کو صدر جمہوریہ، سری رامانجا ساہسرابدی سماروہم جائیں گے اور حیدرآباد میں سری رامانوجاآچاریہ جی کی سونے کی مورتی کی نقاب کشائی کریں گے۔
۔۔۔۔۔۔۔۔۔۔۔
ش ح۔ا ع۔ر ا۔
U-1391
(Visitor Counter : 125
وزارت خزانہ
مالی برس 19-2018 کیلئے سالانہ ریٹرن  اور ملان تفصیل 
نوٹیفکیشن نمبر 69/2020- مرکزی ٹیکس ، مورخہ 30ستمبر 2020 کے ذریعے مال برس 19-2018 کیلئے سالانہ ریٹرن جمع کرنے کی آخری تاریخ بڑھا کر 31 اکتوبر 2020کردی گئی ہے۔
اس سلسلے میں کچھ معروضات موصول ہوئے ہیں جن میں کہا گیا ہے کہ سال 19-2018 کے لئے خودکار طریقے سے بھرے ہوئے جی ایس ٹی آر 9 میں مالی برس 18-2017 کا ڈیٹا بھی شامل ہے۔ حالانکہ ٹیکس دہندگان نے مالی برس 18-2017 کیلئے یہ جانکاری پہلے ہی مالی برس 18-2017 کیلئے بھرے گئے سالانہ ریٹرن  میں دستیاب کرادی ہے اور 19-2018 کیلئے فارم جی ایس ٹی آر-9 میں دو برسوں  کو الگ الگ دکھانے کا کوئی نظام نہیں ہے۔
اس سلسلے میں یہ وضاحت کی جاتی ہے کہ ٹیکس دہندگان کو صرف مالی برس 19-2018 سے متعلق قدر وقیمت اور مالی برس 18-2017 سے متعلق قدر وقیمت کے بارے میں مطلع کرنے کی ضرورت ہے جسے پہلے ہی مطلع کردیا گیا ہو یا نظرانداز کردیا گیا ہو۔ ایسے معاملات میں کوئی مخالف نقطہ نظر نہیں لیاجائیگا جہاں ٹیکس دہندگان کیلئے مالی برس 19-2018 کے سالانہ ریٹرن میں مالی برس 18-2017 سے متعلق سپلائی اور آئی ٹی سی کی تفصیلات کو شامل کرتے ہوئے پہلے ہی فائل کیے جاچکے مالی برس 19-2018 کے جی ایس ٹی آر-9 میں تضادات پائے گئے ہوں۔
سبھی ٹیکس دہندگان سے توسیع شدہ تاریخ کا فائدہ اٹھانے اور آخری وقت میں بھاگ دوڑ سے بچنے کیلئے جلد سے جلد اپنا سالانہ ریٹرن  پُر کرنے کی گزار ش کی ہے۔ قابل ذکر ہے کہ فارم جی ایس ٹی آر-9 سی صرف ایسے ٹیکس دہندگان کیلئے بھرنا ضروری ہے، جن کا سالانہ ٹرن اوور دو کروڑ روپئے سے زیادہ ہے، وہیں فارم جی ایس ٹی آر -9 میں ملان تفصیلات صرف پانچ کروڑ سے زیادہ مجموعی ٹرن اوور والی رجسٹرڈ اکائیوں کے ذریعے دستیاب کرانا ہوتا ہے۔
وزارت خزانہ
اثاثہ کو سرمایہ میں بدلنے سے متعلق اولین مشاورتی میٹنگ
اثاثے کو سرمائے میں بدلنےسے متعلق اولین مشاورتی میٹنگ آج منعقد کی گئی ۔جس اہتمام عالمی بینک کے اشتراک سے سرمایہ کاری اور عوامی اثاثے کا نظم کرنے کے محکمے نے کیا تھا۔مالیات اور صنعتی گھرانوں کے امور کے وزیر مملکت جناب انوراگ ٹھاکرنے ویڈیوکانفرنسنگ کے ذریعہ اس میٹنگ کا افتتاح کیا۔میٹنگ میں عالمی بنیک کے ملکی ڈائریکٹر ،نیتی آیوگ کے چیف ایگزیکیٹو افسرڈی آئی پی اے ایم کے سکریٹری اور مرکزی وزارتوں ،محکموں اور مقتدرات کے اعلیٰ افسران نے شرکت کی۔اس میٹنگ میں ریاستی حکومتوں اور سی پی ایس ای کے نمائندوں نے بھی بڑی تعداد میں حصہ لیا۔
اثاثے کو سرمائے میں بدلنا حکومت کا ایک واضح مقصد ہے او ر ڈی آئی پی اے ایم کو اس بات کا پابند بنایا گیا ہے کہ وہ غیر ایسے اثاثوں کو سرمائے میں بدلنے کی سہولت فراہم کرےجو بنیادی نوعیت کے نہیں ہیں۔اثاثے کو سرمائے میں بدلنا ایک پیچیدہ عمل ہے اور اس میں تمام حصہ داروں کے ساتھ قریبی تعاون اور اشتراک عمل کی ضرورت پڑتی ہے۔اس میٹنگ نے ایسی سرگرمی کیلئے ایک پلیٹ فارم مہیا کیا ۔
اس میٹنگ میں تمام حصے داروں کی موجودگی میں کئی کلیدی امور پر غور وخوض کیا گیا۔عالمی اور خانگی دونوں طرح کے تناظر میں بہترین عمل اور تجربے سے ایک دوسرے کو واقف کرایا گیا۔یہ میٹنگ کلیدی نتائج مرتب کرنے کے ساتھ ختم ہوئی جس سے اثاثے کو سرمائے میں بدلنے اور اس عمل کو تیز کرنے کی صلاحیت میں اضافہ ہوگا اور رہنمائی ملے گی۔
ش ح ۔ع س۔ م ش
U-NO.639
21-01-2020
(Visitor Counter : 84
صحت اور خاندانی بہبود کی وزارت
کووڈ19 سے متاثرہ بچوں کے لئے ضروری دیکھ بھال اور بنیادی ڈھانچے کی کوئی کمی نہیں ہوگی: رکن، نیتی آیوگ
2سے3 فی صدمتاثرہ بچوں کو اسپتال میں بھرتی کرانے کی ضرورت پڑ سکتی ہے:ڈاکٹر وی کے پال
بچوں میں کووڈ سے نمٹنے کے لئے رہنما ہدایات جلد جاری ہوں گی
نئی دہلی،1جون2021/ ملک کی تیاری کو مضبوط بنانے کے مقصد سے بچوں میں کووڈ19 انفیکشن کا جائزہ اور وبا پر نئے سرے سے غورو خوض کرنے کے لئے ایک قومی ماہرین گروپ کی تشکیل کی گئی ہے۔ اس گروپ نے ایسی علامات کی جانچ کی ہے، جو چار سے پانچ مہینے پہلے تک موجود نہیں تھیں۔ اس میں دستیاب ڈیٹا، بیماری سےمتعلق خاکہ، ملک کے تجربے ، بیماری کے محرک ہونے، وائرس کی فطرت اور وبا پر بھی غور کیا ہے اور رہنما ہدایات تیار کی ہیں۔ جنہیں جلد ہی منظر عام پر لایا جائے گا۔ قومی میڈیا سینٹر ، پی آئی دہلی میں آج کووڈ-19 پر ہوئی صحت کی مرکزی وزارت کے اخباری نمائندوں کی کانفرنس میں نیتی آیوگ کےرکن  ڈاکٹر وی کے پال نے یہ معلومات فراہم کیں۔ انہوں نے کہا’ جہاں ہم اس شعبے میں منظم طریقے سے سائنسی واقعات کی ترتیب کا جائزہ لے رہے ہیں، وہیں حالات کا جائزہ لینے کے لئے ایک گروپ تشکیل کیاگیاہے۔
کووڈ-19بچوں کے علاج پر بڑھتے ہوئے زور کا ذکر کرتے ہوئے انہوں نےبتایا کہ ایسے بچوں کے لئے ضروری دیکھ بھال اور بنیادی ڈھانچےمیں کوئی کمی نہیں ہوگی، جو انفیکشن کا شکار ہوسکتےہیں۔ انہوں نے کہاکہ ’بچوں میں کووڈ-19 اکثر چھونے سے پھیلتا ہے اور انہیں اسپتال میں بھرتی ہونے کی کم ہی ضرورت ہوتی ہے۔ حالانکہ وبا سائنس کے محرک ہونے یا وائرل برتاؤ میں تبدیلیوں سے حالات میں بدلاؤ ہوسکتاہے اور انفیکشن بڑھ سکتا ہے۔ ابھی تک بچوں سے علاج سے متعلق بنیادی ڈھانچہ پر کوئی ناپسندیدہ بوجھ نہیں پڑا ہے۔ حالانکہ، یہ ممکن ہے کہ دو –تین فی صد متاثرہ بچوں کو اسپتال میں بھرتی ہونے کی ضرورت پڑ سکتی ہے۔
کووڈ-19 بچوں کے علاج کے دو طریقے
ڈاکٹر پال نے بتایا کہ بچوں میں کووڈ-19 کے دو شکلیں ہوسکتی ہیں؛
1۔ ایک شکل میں، انفیکشن ، کھانسی، بخار اور نمونیہ جیسی علامات ہوسکتی ہیں، جن کے سبب کچھ معاملوں میں اسپتال میں داخل کرنا پڑسکتا ہے۔
2۔دوسرے طرح کے دو معاملوں میں کووڈ ہونے کے دو سے چھ ہفتے بعد ، جو زیادہ سے زیادہ چھونے کی وجہ سے ہوسکتا ہے، بچوں میں کم تناسب میں بخار، جسم پر لال چکتے، او ر آنکھوں میں سوجن یا کنجیکٹیو آئٹس، سانس لینے میں پریشانی ، ڈائیریا، الٹی، وغیرہ جیسی علامات نظر آسکتی ہیں۔ یہ پھیپڑوں کو متاثر کرنے والے نمونیا تک محدود نہیں ہوسکتا ہے۔ یہ جسم کے مختلف حصوں میں پھیلتا ہے۔ اسے ملٹی-سسٹم انفلیمنٹری سنڈروم کہا جاتا ہے۔ یہ کووڈ کے بعد کی ایک علامت ہے۔ اس مرتبہ وائرس جس میں نہیں ملے گا اور آر ٹی – پی سی آر جانچ بھی منفی آئے گی۔ لیکن اینٹی باڈی جانچ میں پتہ چلے گا کہ بچہ کووڈ سے متاثر یا انفیکٹیڈ ہے۔
کچھ بچوں میں پائی جانے والی اس خاص بیماری کے علاج کے لئے رہنما ہدایات تیار کی جارہی ہیں، جسے ہنگامی حالات کا پتہ چلتا ہے۔ ڈاکٹر پال نے کہا کہ بھلے ہی علاج مشکل نہیں ہے، لیکن یہ وقت سے کیا جانا چاہئے۔
ش ح۔ ش ت۔ج
Uno-5057
(Visitor Counter : 355
|
پیٹرولیم اور قدرتی گیس کی وزارت
|
ملک میں پیٹرولیم مصنوعات کی قیمتیں بین الاقوامی بازار میں متعلقہ مصنوعات کی قیمتوں سے منسلک ہوتی ہیں
نئی دہلی،3فروری ،2022
پیٹرولیم اور قدرتی گیس کے وزیر مملکت ،جناب رامیشور تیلی نے آج لوک سبھا میں ایک سوال کے تحریری جواب میں معلومات دی کہ پیٹرول اور ڈیزل کی قیمتیں بازار سے بالترتیب 26.06.2010 اور 19.10.2014 سے موثر ہوئی ہیں۔تب سے،عوامی شعبہ کی تیل کی مارکیٹنگ کرنے والی کمپنیاں  پیٹرول اور ڈیزل کی قیمتوں کے تعین کے سلسلے میں اپنی بین الاقوامی مصنوعات کی قیمتوں ،زرمبادلہ کی شرح ،ٹیکس کے ڈھانچے ،اندرون ملک مال برداری اور لاگت والے دیگر عناصر کے مطابق مناسب فیصلہ کرتی ہیں۔پورے ملک میں روزانہ پیٹرول اور ڈیزل کی قیمتیں لاگو ہوتی ہیں ،یہ طریقہ کار 16جون 2017 سے موثر ہے۔ملک میں پیٹرول اور ڈیزل کی قیمتیں بین الاقوامی بازار میں متعلقہ مصنوعات کی قیمتوں سے منسلک ہوتی ہیں۔البتہ ،گھریلو ایل پی جی کےسلسلے میں حکومت نے عام لوگوں کو بین الاقوامی قیمتوں میں ہونے والے اضافوں سے محفوظ رکھنے کےلئے صارفین کےلئے موثر قیمت میں ترمیم کا سلسلہ جاری رکھا ہوا ہے۔
عوامی شعبہ کی بڑی تیل کمپنیوں کی گزشتہ دو برسوں اور رواں سال میں انفرادی طورپر فروخت کے کاروبار کی تفصیلات درج ذیل ہیں:
|
|

|
|
|
|
کمپنیاں
|
|
2019-20
|
|
2020-21
|
|
ایچ 1-2021-22
|
|
او این جی سی
|
|
95,701
|
|
67,891
|
|
47,218
|
|
جی اے آئی ایل
|
|
71,730
|
|
56,529
|
|
38,829
|
|
تیل
|
|
11,761
|
|
8,410
|
|
6,187
|
|
آئی او سی ایل
|
|
5,62,088
|
|
5,10,546
|
|
3,23,239
|
|
بی پی سی ایل
|
|
3,26,393
|
|
3,00,830
|
|
1,90,783
|
|
ایچ پی سی ایل
|
|
2,86,250
|
|
2,69,243
|
|
1,64,619
|
|
ایم آر پی ایل
|
|
60,728
|
|
50,974
|
|
32,825
|
|
سی پی سی ایل
|
|
48,624
|
|
41,814
|
|
25,857
|
|
این آر ایل
|
|
14,072
|
|
18,542
|
|
10,587
تیل اور گیس کی 16 بڑی کمپنیوں کی جانب سے پیٹرولیم پلاننگ اینڈ اینالیسس سیل  کو فراہم کردہ تفصیلات کی بنیاد پر گزشتہ دو برسوں اور رواں سال کےدوران تمام سرگرمیون سے پیٹرولیم کے شعبہ سے مرکزی اور ریاستی خزانے میں ریونیو شراکت کی تفصیلات ذیل میں دی گئی ہیں:
رویپہ کروڑ میں
|
|
سال
|
|
مرکزی خزانہ میں مجوعی حصہ
|
|
ریاستی خزانے میں مجموعی حصہ
|
|
خزانے میں پیٹرولیم کے شعبہ کی جانب سے کُل حصہ
|
|
2019-20
|
|
3,34,315
|
|
2,21,056
|
|
5,55,370
|
|
2020-21
|
|
4,55,069
|
|
2,17,650
|
|
6,72,719
|
|
ایچ آئی -2021-22 
|
|
2,16,794
|
|
1,33,130
|
|
3,49,923
ش ح ۔ا م۔
U:1091
مواصلات اور اطلاعاتی ٹیکنالوجی کی وزارت
ٹیلی کمیونیکیشن انجینئرنگ سینٹر نے 24فروری 2022 کو ’’اسمارٹ شہروں میں معیاری حل‘‘پر ویبینار کا انعقاد کیا
ڈی او ٹی کی تکنیکی شاخ ، ٹیلی کمیونیکیشن انجینئرنگ سینٹر  نے 24 فروری 2022 کو ’’اسمارٹ شہروں میں معیاری حل‘‘ کے موضوع پر ایک ویبینار کا انعقاد کیا۔ جس کا افتتاح کے سکریٹری جناب کے راجارمن نے ، ایم او ایچ یو اے  کے جوائنٹ سکریٹری اور مشن ڈائریکٹر اور سینئر ڈی ڈی جی  ڈی او ٹی کے ممبر  کے ساتھ مل کر کیا ۔
بھارت اور بیرون ملک کے ماہر مقررین نے پریزینٹیشنز پیش کیا ۔ انٹرایکٹو ویبینار میں پوری دنیا کے 100 سے زیادہ شرکاء اور ماہرین نے شرکت کی۔ سی- ڈوٹ انٹرڈیجیٹل یوایس اے ، کوالکوم، سینسرائز ٹیکنالوجیز اور جاپان کی بین الاقوامی یونیورسٹی کے نامور مقررین نے آئی او ٹی/ آئی سی ٹی شعبے میں ٹی ای سی کے اقدامات؛ آئی او ٹی معیارات اور اسمارٹ سٹیز؛ اسمارٹ سٹیز کے حل کے لیے انسانی مرکزی نقطہ نظر ؛ ون ایم 2 ایم کے ساتھ آئی او ٹی کی پائیداری؛ بھارت میں گاڑیوں کی حفاظت کے لیے کنورجڈ ٹیکنالوجی اور پائیدار ترقی کے لیے اسمارٹ سٹی ڈیٹا کو منیٹائز کرنے پر ایک پریزینٹیشن دیں۔ معیارات پر مبنی نقطہ نظر اسمارٹ شہروں کو نہ صرف موجودہ نسلوں بلکہ آنے والی نسلوں کے لیے بھی ا سمارٹ رکھنے کے لیے پائیدار حل فراہم کرے گا۔ یہ ویبینار بھارت میں اسمارٹ شہروں کی ترقی کے لیے حکومت کے اقدامات کے مطابق ہے۔